‘लैला’ से मिले रोज उपी जात बा बबलुआ
- 177 Views
- May 3rd, 2016
- Posted by Kumar
- in खबर जरा हटके
- 0 Comments
गोपालगंज. मई में आसमान से आग बरस रहल बा. घर से बाहरा निकल ल मुश्किल बा. पछुआ हवा ह की थावे-गोरखपुर रेलगाड़ी के स्पीड चलत ह. जैसे एकरा आगा केहु आ जाई त परोलक सिधार जाई. देखिए न एक अपैल के पहिले सब कुछ बबलुआ खातिर ठीक रहल ह. रोज अपना लैला से गंउआ में ही मिल लेत रहल ह. और रात भर झूमत रहल ह. तनी गरमी भगावे के काम करत रहल हीय लैला. त ओकरो पर नीतीश बाबू रोक लगा दीहले.
अब बबलुआ कहत बा कि जब से रोक लागल बा तबसे बिहार के सारा रौनक अब उपी में चल गइल. सारा सीनवे बदल गइल बा. रोज जउन हम आपना लैला से राजापुर बाजार में मिल लेत रहनी ह अब ओकरा खातिर उपी में जाए के पड़त बा. बबलुआ के यार दोस्त अब बिहार से ज्यादा उपी में हो गइल बारे. रोज उपी के चाय अउरी पान के दुकान सझिया होत मयखाना में बदल जात बा.
देह झुलसावे वाला 40-42 डिग्री सेल्सियस गरमी वाली दोपहरी के बाद शाम होते ही बिहार से सटल उपी के बाडर पर बनल शराब ठेका पर बिहार के नंबर प्लेट वाला बाइकन के रेला लाग जात बा. दुकान के पीछे देसी शराब के काउंटर पर लोग रेलमपेल किए हुए है. और ‘लैला’, ‘मिस्टर लाइम’, ‘ओल्ड फ्रेंड’ और ‘झूम’ मांगत बारे. और जइसे जइसे और मुन्हार होत जात बा शराब पीए वाला के शबाब चढ़त देखल बनत बा.
बीयर और वोदका के रंग जब चढ़त ता त बातचीत शराबबंदी पर आके ठहर जात बा. और एतने नाहीं बाड़का बाबा के भविष्यवाणी जइसन रोज एहिजा बिहार के सरकार बनावल और गिरावल के भविष्यवाणी कइल जात बा. बबलुआ के साथी सब बोलत रहलहसन की, बताईं ना. नीतेश कुमार पोलहाके हमरा घर से सब वोट ले लिहलहन अउरी सरकार बनावला के बाद हमनी के भूल गईले. तब तपाक से रजुआ कहत बा कि सुनी ना, हमनी के पियला पर रोक लगा दिए है. क्या हम लोग किसी से कुछ लेते हैं. हमनी के अब 5-6 किलोमीटर दउर के आवे के पड़ ता. इहां महंगो बा. पीके जइले पर खतरो बा. पुलिसवा मुंह भी सूंघ ता. जहवा तनको एने ओने कइल जात बा त ठोकाई चालु कर देत बाड़सन. इ सीन उपी के बिहार से सटल हर गांव की शाम के बाटे.
कुशीनगर जिले के सलेमगढ़, डिबनी बंजरवा, तमकुही, पटहेरवा, दुदही हो या देवरिया जिले का मेहरौना, मझौली, बनकटा, बिहार बार्डर के इलाका में एगो नया तरह के चहल-पहल रहत बा. हां बबलुआ कहत बा कि चहल पहल देख ते छाती पर सांपे लोटत बा. लेकिन का कइल जाव. खैर, सब छोड़ी लैला से मिले के खातिर सारा पहरा औरी पाबंदी तोड़ के हम रोज सरहद पार आवत जात रहेम.
bho_Deva eng_Latn eng_Latn eng_Latn bho_Deva eng_Latn bho_Deva bho_Deva bho_Deva bho_Deva bho_Deva